open-index/open-wikipedia-markdown huggingface dataset:
বিমলা মেনন

**বিমলা মেনন** ( ), **কালামান্দালাম বিমলা মেনন** নামে পরিচিত, একজন ভারতীয় নৃত্যশিক্ষক এবং মোহিনীয়াত্তমের প্রখ্যাত শিল্পী। তিনি তিরুবনন্তপুরমের *কেরালা নাট্য একাডেমি*র  প্রতিষ্ঠাতা ও পরিচালক।

## জীবনী
বিমলা প্রায় ৫০০০ ছাত্রকে শিখিয়েছেন এবং এখনও তাঁর ৫০ বছরের সফল শিক্ষাদানের কর্মজীবন অব্যাহত রেখেছেন। বিমলা মোহিনীয়াত্তমের রূপ ও শৈলী সম্পর্কে অনেক উদ্ভাবনী ধারণা সামনে এনেছেন। প্রশিক্ষণের জন্য এবং ১২০০ নৃত্যশিল্পীর সমন্বয়ে মোহিনীয়ত্তমের একটি অনুষ্ঠানের জন্য গিনেস বুক অফ রেকর্ডসে বিমলার নাম রয়েছে। বিমলা ১৯৯১ সালে কেরালা সংগীত নাটক আকাদেমি থেকে সংগীত নাটক আকাদেমি পুরস্কার এবং ২০০৬ সালে ভারতীয় শাস্ত্রীয় নৃত্যে তাঁর অবদানের জন্য কেন্দ্র সংগীত নাটক একাডেমী পুরস্কার পান। 

## প্রাথমিক জীবন এবং শিক্ষা
বিমলার জন্ম ত্রিশূর জেলার ইরিঞ্জালাকুটার এক গ্রামের একটি সমৃদ্ধ পরিবারে। তিনি সিভিল ইঞ্জিনিয়ার এস কে কৃষ্ণন নায়ের এবং বিশালক্ষী আম্মার সাত সন্তানের মধ্যে দ্বিতীয়।  বিমলা থ্রিপুনিথুর বিজয়া ভানুর কাছ থেকে তার প্রাথমিক নৃত্যের পাঠ নিয়েছিলেন। তিনি এম আর মধুসূদনন নায়েরের অধীনে কর্নাটকী সংগীতের প্রশিক্ষণও নিয়েছিলেন। বিদ্যালয়ের পড়াশোনা শেষ করার পরে, তিনি ১৯৬০ সালে নৃত্যের চার বছরের ডিপ্লোমা কোর্সে কেরালা কালামান্দালামে যোগদান করেছিলেন।  কালামান্দালামে, তিনি পাঝায়ান্নুরের অধীনে মোহিনীঅট্টমের উপর প্রশিক্ষণ গ্রহণ করেছিলেন। তিনি থানজভুর ভাস্কর রাওয়ের অধীনে ভরতনাট্যমও শিক্ষা করেছিলেন।

নেভেলি লিগনাইট কর্পোরেশনের জওহর স্কুলে নাচের শিক্ষক হিসাবে কর্মরত অবস্থায় তিনি বিশ্বনাথ মেননকে বিবাহ করেছিলেন। ১৯৬৬ সালে বিয়ের পরে তিনি তাঁর স্বামীর সাথে ভুটানে বসবাস করতে যান। সেখানে তিনি ভুটান সরকারের একজন কর্মকর্তা হিসেবে কাজ করেছিলেন। তাঁদের এক পুত্র বিনোদ ও এক কন্যা বিন্দুজা মেনন। বিন্দুজা *[[পবিত্রম]]* এবং *[[নজান গান্ধর্বন]]* সহ বিভিন্ন মালয়ালম চলচ্চিত্রে অভিনয় করেছেন। 

ভুটানে অবস্থানকালে, বিমলা ভুটান সরকারী বিদ্যালয়ে নাচ শিখিয়েছিলেন এবং বহু জায়গায় দক্ষিণ ভারতের শাস্ত্রীয় নৃত্য পরিবেশন করেছেন। 

## পুরস্কার ও সম্মাননা

তাঁর দীর্ঘ নর্তকী জীবনে, বিমলা মেনন ১৯৯১ সালে কেরালা সংগীত নাটক একাডেমি পুরস্কার এবং ২০০৬ সালে কেন্দ্র সংগীত নাটক আকাদেমি পুরস্কার সহ বেশ কয়েকটি পুরস্কার এবং সম্মান অর্জন করেছিলেন।  তিনি ১৯৭২ সালে ভারতনাট্যমের জন্য অল কেরালা সোশ্যাল সার্ভিস অ্যাসোসিয়েশন পুরস্কার পেয়েছিলেন। তিনি ২০০৪ সালে ভারতের সংস্কৃতি বিভাগ কর্তৃক "মোহিনীয়াট্টমে রমনাট্টম" গবেষণামূলক কাজের জন্য সিনিয়র ফেলোশিপ পুরস্কার অর্জন করেছিলেন।  দক্ষিণ ভারতীয় ধ্রুপদী নৃত্যে অবদানের জন্য বিমলা কেরালা কালামান্দালাম থেকে নৃত্যের জন্য কেরালা কালামান্দালাম পুরস্কারও পেয়েছিলেন। 

## তথ্যসূত্র

## বহিঃসংযোগ

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নৃত্যশিল্পী
বিষয়শ্রেণী:ভারতীয় নৃত্য শিক্ষক
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:কেরলের নৃত্যশিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:মালয়ালী ব্যক্তি
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:ভারতীয় ধ্রুপদী নৃত্যের শিক্ষক
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:কেরলের নারী শিল্পী
বিষয়শ্রেণী:কেরলের শিক্ষাবিদ
বিষয়শ্রেণী:কেরলের শিল্পী
বিষয়শ্রেণী:ত্রিশূরের ব্যক্তি
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:২০শ শতাব্দীর ভারতীয় শিক্ষাবিদ
হাজিরবাগ ইউনিয়ন

**হাজিরবাগ ইউনিয়ন** বাংলাদেশের খুলনা বিভাগের যশোর জেলার অন্তর্গত ঝিকরগাছা উপজেলার একটি অন্যতম ইউনিয়ন।

## ভৌগোলিক অবস্থান
ভৌগোলিক অবস্থান অনুযায়ী হাজিরবাগ ইউনিয়নের পূর্বপ্রান্তে রয়েছে কপোতাক্ষ নদ  এবং এর পূর্ব-দক্ষিণ কোণে অবস্থিত দক্ষিণ ঝিকরগাছার সর্ব বৃহৎ শহর বাঁকড়া বাজার । এ ইউনিয়নের পশ্চিম প্রান্তে রয়েছে শার্শা থানা। দক্ষিণে বাঁকড়া ইউনিয়ন, উত্তরে নির্বাসখোলা ইউনিয়ন এবং পূর্ব প্রান্তে কপোতাক্ষ নদ পার হয়েই মনিরামপুর থানা। ইউনিয়নটি ১৫টি গ্রাম এবং ১৫টি মৌজা নিয়ে গঠিত হয়েছে।

## গ্রামসমূহ
চৌগাছা ইউনিয়নে মোট ১৫টি গ্রাম রয়েছে। 
# হাজিরবাগ 
# রায়পটন 
# বিষ্ণুপুর
# সোনাকুড় 
# মহেশপাড়া
# কুল্যা
# ইস্তা 
# জুগিহুদা
# মাটিকোমরা
# মুকুন্দপুর 
# ধল্যা
# বরুনহাল 
# পাঁচপোতা  
# কোমরচাঁন্দা
# দেউলি।

## তথ্যসূত্র

বিষয়শ্রেণী:ঝিকরগাছা উপজেলার ইউনিয়ন
শংকরপুর ইউনিয়ন, ঝিকরগাছা

**শংকরপুর ইউনিয়ন** বাংলাদেশের খুলনা বিভাগের যশোর জেলার অন্তর্গত ঝিকরগাছা  উপজেলার একটি অন্যতম ইউনিয়ন।

## গ্রাম
চৌগাছা ইউনিয়নে মোট ১৪টি গ্রাম রয়েছে।
# শংকরপুর
# কুলবাড়ীয়া
# বকুলিয়া
# নায়ড়া 
# কুমরী 
# রাজবাড়ীয়া 
# উলাকোল
# ছোটপোদাউলিয়া
# হরিদ্রাপোতা 
# খাটবাড়ীয়া 
# বড়পোদাউলিয়া 
# জেঃকাটি 
# বাঁকুড়া

## তথ্যসূত্র

বিষয়শ্রেণী:ঝিকরগাছা উপজেলার ইউনিয়ন
বাঁকড়া ইউনিয়ন

**বাঁকড়া ইউনিয়ন** বাংলাদেশের খুলনা বিভাগের যশোর জেলার অন্তর্গত ঝিকরগাছা  উপজেলার একটি অন্যতম ইউনিয়ন।

## গ্রামসমূহ ও জনসংখ্যা
# বাঁকড়া গ্রাম - ৪৪০৫
# আলিপুর - ৯০৫০
# খলসী - ৩০২২
# মুকুন্দপুর - ১৫৮০	 	 
# মাটশিয়া - ২০৫০
# শিমুলিয়া - ১৩৭৩	 	 
# দিগদানা - ৩২৫০
# উজ্জ্বলপুর - ৩৬৮৪
# খোশালনগর - ২০৫০

## তথ্যসূত্র

বিষয়শ্রেণী:ঝিকরগাছা উপজেলার ইউনিয়ন
সাগরদাঁড়ী ইউনিয়ন

**সাগরদাঁড়ী ইউনিয়ন** বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন পরিষদ।

## ইতিহাস
এটি ব্রিটিশ রাজ্ কর্তৃক  প্রশাসনিক পূর্ণবিন্যাস এর সময়  কপোতাক্ষ নদের তীর ঘেষে  মাইকেল মধুসূদন দত্ত এর স্মৃতিবিজড়িত সাগরদাঁড়ি গ্রামএ স্থাপিত হয়। ২৪.৭৬ বর্গ কিমি আয়তনের এই ইউনিয়ন পরিষদটি বতমানে কেশবপুর উপজেলার অন্যতম বৃহৎ এবং সবচেয়ে গুরুত্বপূর্ণ  হিসাবে বিবেচিত হয়। এই ইউনিয়ন এর সাগরদাঁড়ি গ্রামে ১৮২৪ সালে বাংলা সাহিত্যের জনক এবং বাংলা সাহিত্যের মহাকবি মাইকেল মধুসূদন দত্ত জন্ম গ্রহণ করেন। মাইকেল মধুসূদন এর স্মৃতি নিয়ে এখানে আজ মাইকেল মধুসূদন এর বাড়ি মধু পল্লী দাঁড়িয়ে আছে। ২০০০ সালে  আজ মাইকেল মধুসূদন এর বাড়ি মধু পল্লীকে বাংলাদেশ সরকার পার্ক এবং জাদুঘর এ রূপান্তর করে। 

## উল্লেখযোগ্য ব্যক্তি
* মাইকেল মধুসূদন দত্ত

## অবস্থান
এটি যশোর জেলার সর্ব দক্ষিণের  ইউনিয়ন। সাগরদাঁড়ি ইউনিয়ন কেশবপুর উপজেলা সদর হতে ১৩ কিমি দক্ষিণে অবস্থিত । এই ইউনিয়ন এর পশ্চিমে কপোতাক্ষ নদ , পূর্বে মজিদপুর , বিদ্যানন্দকাটি   ও  হাসানপুর ইউনিয়ন, উত্তরে ত্রিমোহিনী, সাতবাড়িয়া ও মজিদপুর ইউনিয়ন এবং দক্ষিণে কপোতাক্ষ নদ ও সাতক্ষীরা জেলার তালা উপজেলার কুমিরা ইউনিয়ন ।

## প্রশাসন
সাগরদাঁড়ী ইউনিয়ন পরিষদ কমপ্লেক্স সাগরদাঁড়ী ইউনিয়ন এর চিংড়া বাজার এলাকায় কপোতাক্ষ নদের তীরে অবস্থিত। ইউনিয়নটি ৯ টি ওয়ার্ড ১৭টি গ্রাম নিয়ে গঠিত।  ইউনিয়ন এর একজন চেয়ারম্যান , ৯ জন ওয়ার্ড সদস্য  এবং ৩ জন সংরক্ষিত মহিলা সদস্য  নিয়ে গঠিত। যারা প্রত্যেক এ সরাসরি ৫ বছর এর জন্য জনগণের ভোট নির্বাচিত হন।

ইউনিয়নের ওয়ার্ড গুলো হলো:
* ওয়ার্ড নং ১: বাঁশবাড়িয়া ও রঘুরামপুর
* ওয়ার্ড নং ২: মেহেরপুর ও গোপসেনা
* ওয়ার্ড নং ৩: মির্জাপুর ও বিষ্ণপুর
* ওয়ার্ড নং ৪: গোবিন্দপুর ও ধর্মপুর
* ওয়ার্ড নং ৫:কাস্তা ও বারুইহাটি
* ওয়ার্ড নং ৬: ঝিকরা, ফতেপুর ও শ্রীপুর
* ওয়ার্ড নং ৭: চিংড়া
* ওয়ার্ড নং ৮: সাগরদাঁড়ী ও শেখপাড়া
* ওয়ার্ড নং ৯: সাগরদাঁড়ী ও কোমরপুর

## যোগাযোগ
সাগরদাঁড়ী ইউনিয়ন এর একটি উন্নত যোগাযোগ ব্যবস্থা বিদ্যমান।  খুব সহজেই এ ইউনিয়ন এ আসা যাই।  ইউনিয়নটি কেশবপুর শহর হতে ১৩ কিমি দক্ষিণে, যশোর জেলা সদর হতে সড়ক পথে ৫০ কিমি দক্ষিণে, সাতক্ষীরা জেলা সদর হতে ২২ কিমি পূর্বে , খুলনা বিভাগীয় শহর হতে সড়ক পথে ৫৩ কিমি  পশ্চিমে, ঢাকা থেকে ২৬৫ কিমি দক্ষিণ পশ্চিমে এবং কলকাতা থেকে ভোমরা স্থলবন্ধর দিয়ে  ১১৩ কিমি পূর্বে অবস্থিত। 

এছাড়াও রেলওয়ে দিয়ে যশোর বা খুলনা রেলওয়ে স্টেশন থেকে ৫০ কিমি দূরে।

এবং যশোর বিমানবন্দর থেকে ৪৫ কিমি  ও  নির্মিতব্য  খান জাহান আলী আন্তজাতিক বিমানবন্দর থেকে ৭৫ কিমি দূরে অবস্থিত।

## শিক্ষা

শিক্ষার দিক দিয়েও সাগরদাঁড়ি ইউনিয়নটি প্রসিদ্ধ।  ১৯৪৪ সালে স্থাপিত  সাগরদাঁড়ী মাইকেল মধুসূদন ইনস্টিটিউশন এ অঞ্চলের শিক্ষা অর্জনে বিশেষ ভূমিকা পালন করে।

## তথ্যসূত্র

বিষয়শ্রেণী:কেশবপুর উপজেলার ইউনিয়ন
হারুনুর রশীদ (লক্ষ্মীপুরের রাজনীতিবিদ)

**হারুনুর রশিদ** বাংলাদেশ আওয়ামী লীগের রাজনীতিবিদ ও লক্ষ্মীপুর-২ (রায়পুর-লক্ষ্মীপুর সদর) আসনের সাবেক সংসদ সদস্য।

## জন্ম ও প্রাথমিক জীবন
হারুনুর রশিদ লক্ষ্মীপুর জেলায় জন্মগ্রহণ করেন।

## রাজনৈতিক ও কর্মজীবন
হারুনুর রশিদ বাংলাদেশ আওয়ামী লীগের কেন্দ্রীয় যুব ও ক্রীড়া বিষয়ক সম্পাদক। তিনি ঢাকা কলেজের সাবেক ভিপি। ১২ জুন ১৯৯৬ সালে অনুষ্ঠিত সপ্তম জাতীয় সংসদ নির্বাচনে লক্ষ্মীপুর-২ (রায়পুর-লক্ষ্মীপুর সদর) আসনে প্রার্থী হয়ে বিএনপির চেয়ারপারসন বেগম খালেদা জিয়া নির্বাচিত হন। পরে তিনি আসনটি ছেড়ে দিলে উপনির্বাচনে বাংলাদেশ জাতীয়তাবাদী দলের প্রার্থী মওদুদ আহমদকে হারিয়ে জয়ী হন হারুনুর রশিদ। ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি পরাজিত হন।

## আরও দেখুন

* সপ্তম জাতীয় সংসদ সদস্যদের তালিকা (জুন ১৯৯৬)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:লক্ষ্মীপুর জেলার ব্যক্তি
ভাওয়াল গাজীপুর রেলওয়ে স্টেশন

**ভাওয়াল গাজীপুর রেলওয়ে স্টেশন** বাংলাদেশের ঢাকা বিভাগের গাজীপুর জেলার সদর উপজেলায় অবস্থিত একটি রেলওয়ে স্টেশন।

## ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে **ভাওয়াল গাজীপুর রেলওয়ে স্টেশন** তৈরি করা হয়।

## পরিষেবা
ভাওয়াল গাজীপুর  রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
*তিস্তা এক্সপ্রেস
*অগ্নিবীণা এক্সপ্রেস
*যমুনা এক্সপ্রেস   
*ব্রহ্মপুত্র এক্সপ্রেস
*হাওর এক্সপ্রেস
*মোহনগঞ্জ এক্সপ্রেস      
*দেওয়ানগঞ্জ কমিউটার
*জামালপুর কমিউটার
*ভাওয়াল এক্সপ্রেস
*বলাকা কমিউটার
*মহুয়া এক্সপ্রেস
*ময়মনসিংহ কমিউটার ও
*লোকাল ট্রেন।

## তথ্যসূত্র

বিষয়শ্রেণী:গাজীপুর জেলার রেলওয়ে স্টেশন
মজিদপুর ইউনিয়ন, কেশবপুর

**মজিদপুর ইউনিয়ন** হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।

## ভৌগোলিক অবস্থান
ভৌগোলিক অবস্থান অনুযায়ী মজিদপুর ইউনিয়নের উত্তরে কেশবপুর  উপজেলা, পূর্বে মঙ্গলকোট ইউনিয়ন, দক্ষিণে বিদ্যানন্দকাটী ইউনিয়ন এবং পশ্চিমে সাতবাড়িয়া ইউনিয়ন অবস্থিত।

## তথ্যসূত্র

বিষয়শ্রেণী:কেশবপুর উপজেলার ইউনিয়ন
বিদ্যানন্দকাটি ইউনিয়ন

**বিদ্যানন্দকাটি ইউনিয়ন** হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন। যশোর জেলার কেশবপুর উপজেলার ঐতিহ্যবাহী ইউনিয়ন হিসেবে পরিচিত  বিদ্যানন্দকাটী। কেশবপুর থেকে প্রায় ৭ কি.মি: দূরত্ব অবস্থান করছে ইউনিয়নটি।

## নামজাদা আশখাস
*মওলানা মহম্মদ সাখাওয়াৎ হোসেন, সাং হিজলডাঙ্গা, সাবেক সাংসদ

## তথ্যসূত্র

বিষয়শ্রেণী:কেশবপুর উপজেলার ইউনিয়ন
মঙ্গলকোট ইউনিয়ন

**মঙ্গলকোট ইউনিয়ন** হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।

## গ্রামসমূহ
# মঙ্গলকোট উত্তর
# কন্দর্পপুর
# পাথরা
# মঙ্গলকোট দক্ষিণ
# বড়েঙ্গা               
# পাচপোতা
# মাগুরখালী 
# রামকৃষ্ণপুর            
# ঘাঘা             
# কেদারপুর            
# পাচারই             
# বসুন্তিয়া               
# চুয়াডাঙ্গা

## তথ্যসূত্র

বিষয়শ্রেণী:কেশবপুর উপজেলার ইউনিয়ন
কেশবপুর ইউনিয়ন, কেশবপুর

**কেশবপুর ইউনিয়ন** হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।

## গ্রামসমূহ
# দোরমুটিয়া
# মূলগ্রাম
# মধ্যকুল
# আলতাপোল
# বালিয়াডাঙ্গা
# সুজাপুর
# মাগুরাডাঙ্গা
# খতিয়াখালী
# ব্যাসডাঙ্গা
# রামচন্দ্রপুর

## তথ্যসূত্র

বিষয়শ্রেণী:কেশবপুর উপজেলার ইউনিয়ন
শাহী জিলাপি

**শাহী জিলাপি** বাংলাদেশের পুরান ঢাকার চকবাজারে উৎপন্ন জিলাপির একটি ঐতিহ্যবাহী সংস্করণ যা পুরান ঢাকা,  চট্টগ্রাম, খুলনা, সিলেটসহ সমগ্র বাংলাদেশের অধিবাসীদের কাছে খুবই জনপ্রিয় এবং বিপুল পরিমাণে গৃহীত একটি মিষ্টিজাতীয় খাবার। বিশেষ করে রমজান মাসে পুরান ঢাকার চকবাজারে এটি সবচেয়ে বেশি তৈরি ও বিক্রি হয়, যা ঢাকার অধিবাসীদের কাছে একটি জনপ্রিয় ইফতার সামগ্রীর কেন্দ্র। ঢাকার নবাবদের রান্নাঘর থেকে এ জিলাপির উদ্ভব হয়েছে বলে এর নাম হয়েছে শাহী জিলাপি।

পুরান ঢাকার ঐতিহ্যবাহী এ জিলাপি প্যাঁচে প্যাঁচে তৈরি করা হয়। একেকটি জিলাপির ব্যাস হয় কয়েক ইঞ্চি এবং ওজন এক, দেড়, দুই কিংবা আড়াই কেজি পর্যন্তও হয়। এটি বেশ কয়েকটি বৃত্তাকার প্যাঁচযুক্ত একটি বিশাল এবং গোল জিলাপি যার ওজন কয়েক কেজি পর্যন্ত হতে পারে। এটি ইফতার অথবা পারিবারিক অনুষ্ঠানে কয়েকজন মিলে এটি খাওয়া হয়। বিশাল আকারের জন্য খ্যাত হলেও এ জিলাপির অনবদ্য স্বাদ এটিকে অনন্য এবং এর নামকে স্বার্থক করে তুলেছে। 

## ইতিহাস
পঞ্চদশ শতাব্দীর প্রথমদিকে জিলাপি সৃষ্টি হলেও *শাহী জিলাপি* আরও আধুনিক সংযোজন। কয়েক দশক আগে পুরান ঢাকায় এর প্রচলন শুরু হয়েছিল। পুরান ঢাকার বসবাসকারী পরিবারগুলি সেটা কিনে একসাথে খেত। ক্রমেই, এটি ইফতারিসহ বিবাহের ভোজেও জনপ্রিয় হয়ে ওঠে এবং এরপরে অনেকেই এটি তৈরি করতে শুরু করে। শাহী শব্দটি দ্বারা রাজকীয় কোনো কিছু বুঝায়।  ঢাকার নবাবদের শাহী রান্নাঘর থেকে এ জিলাপির সৃষ্টি। নবাবরা এটি তাদের পারিবারিক অনুষ্ঠানে খেতেন এবং এখান থেকেই এ জিলাপির ধারণা এসেছে। তাই এই বিশালাকার, সুস্বাদু এবং বিখ্যাত খাবারের নাম হয়েছে শাহী জিলাপি।

## উপকরণ
*মাষকলাইয়ের ডাল
*বেকিং পাউডার
*বেসন
*ঘি
*ডালডা
*ময়দা 
*তেল
*গোলাপজল
*দারুচিনি
*এলাচ

## প্রস্তুতপ্রণালী
প্রথমে ময়দা, বেকিং পাউডার, গুঁড়া দুধ ও লবণ একসঙ্গে মাখিয়ে নেয়া হয়। গরম দুধ ও ময়দা একত্রে মাখিয়ে পেষ্ট তৈরি করা হয়। রুটির খামিরের মতো হাত দিয়ে ভালোভাবে মাখিয়ে এটাকে কয়েকটি ভাগে ভাগ করে প্রতিটি টুকরো হাত দিয়ে বেলে বেলে লম্বা করা হয়। এবার একে কয়েলের মতো পেঁচিয়ে জিলাপির আকৃতি দেয়া হয়। গরম তেলে জিলাপিগুলো গাড় বাদামি রং করে ভেজে নেয়া হয়।
অপর একটি পাত্রে চিনি, পানি, দারুচিনি ও এলাচ দিয়ে সিরা তৈরি করা হয়। সিরা খুব পাতলাও হবে না আবার খুব ঘনও হবে না। জিলাপি ভেজে সঙ্গে সঙ্গেই গরম সিরায় ছেড়ে দেয়া হয়। সব জিলাপি সিরায় ছাড়া হলে চুলা জ্বালিয়ে ৪-৫ মিনিটের মতো জিলাপিগুলো ফুটিয়ে নেয়া হয়। এতে জিলাপিগুলো ফুলে একটু বড় হয়ে যায়। এরপর কয়েক ঘণ্টা জিলাপি সিরার মধ্যেই রেখে দেয়া হয় যাতে জিলাপিগুলোর ভেতরে সিরা প্রবেশ করে যার ফলে জিলাপিগুলোর আকৃতি দ্বিগুণ হয়ে যায়। এভাবেই তৈরি হয় শাহী জিলাপি।

## তথ্যসূত্র

বিষয়শ্রেণী:বাংলাদেশী মিষ্টান্ন
বিষয়শ্রেণী:বাংলাদেশী খাবার
আব্দুর রব চৌধুরী

**এ্যাডভোকেট সিএসপি আবদুর রব চৌধুরী** (১৯৩৪-২০১৮) বাংলাদেশ সুপ্রীম কোর্টের আইনজীবী, সরকারি কর্মকর্তা, লক্ষ্মীপুর জেলার রাজনীতিবিদ ও লক্ষ্মীপুর-৪ আসনের সংসদ সদস্য ছিলেন।

## জন্ম ও প্রাথমিক জীবন
এডভোকেট সিএসপি আবদুর রব চৌধুরী ১৯৩৪ সালে লক্ষ্মীপুর জেলায় রামগতি উপজেলার আলেকজান্ডার ইউনিয়নের সেবা গ্রামে জন্মগ্রহণ করেন। তার পিতা মৃত ফজলুর রহমান। তিনি ১৯৪৯ সালে রামগতি বিবিকে পাইলট হাই স্কুল থেকে প্রথম বিভাগে মেট্রিক, ১৯৫১ সালে চৌমুহনী এসএ কলেজ থেকে আইএ, ১৯৫৩ সনে বিএ পাশ করে ঢাকা বিশ্ববিদ্যালয় থেকে ১৯৫৫ সনে এমএ পাশ করেন। এরপর তিনি একই বিশ্ববিদ্যালয়ের অধীনে এলএলবি পাশ করেন।

## রাজনৈতিক ও কর্মজীবন
আব্দুর রব চৌধুরী ১৯৫৪-৫৫ মেয়াদে ঢাকসুর জিএস ছিলেন। ১৯৫৬ সালে সেণ্টাল সুপিরিয়র সার্ভিস (সিএসপি) পরীক্ষায় উত্তীর্ণ হয়ে তিনি চাকরি জীবন শুরু করেন। তিনি নওগাঁ মহকুমার প্রশাসক, খুলনার অতিরিক্ত জেলা প্রশাসক, দিনাজপুরের জেলা প্রসাশক, শিক্ষা মন্ত্রনালয়ের উপসচিব, ইসলামাবাদে অর্থ মন্ত্রনালয়ের উপসচিব পদে চাকরি করেন। ১৯৭০ সালে তিনি চট্টগ্রাম বিভাগীয় রিলিফ কমিশনার এবং ১৯৭২ সালে দেশের প্রধান রিলিফ সমন্বয়কারী হিসেবে দায়িত্ব পালন করেন। ১৯৭৩ সালে কৃষি মন্ত্রনালয়ের সচিব হিসেবে দায়িত্ব পেয়ে ১৯৭৪ সালে পদত্যাগ করে বাংলাদেশ সুপ্রীম কোর্টে এ্যাপিলিয়েট ডিভিশনে আইন পেশা শুরু করেন। তিনি বাংলাদেশ আওয়ামী লীগের উপদেষ্টা মন্ডলীর সদস্য ছিলেন। এর আগে তিনি বাংলাদেশ জাতীয়তাবাদী দলের উপদেষ্টামন্ডলীর ও সদস্য ছিলেন।

তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে লক্ষ্মীপুর-৪ আসন থেকে প্রথমবার সংসদ সদস্য নির্বাচিত হয়েছিলেন। এর পর তিনি ১২ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির মনোনয়নে একই আসন থেকে পুনরায় সংসদ সদস্য নির্বাচিত হয়েছিলেন।

২০০১ সালের নির্বাচনে বাংলাদেশ জাতীয়তাবাদী দলের মনোনয়ন না পেয়ে আওয়ামী লীগে যোগ দিয়ে নির্বাচনে অংশ নিয়ে তিনি পরাজিত হয়েছিলেন। ২০০৮ সালের জাতীয় নির্বাচনেও তিনি আওয়ামী লীগের প্রার্থী হয়ে পরাজিত হন।

## মৃত্যু
আব্দুর রব চৌধুরী ১৮ ফেব্রুয়ারি ২০১৮ ঢাকায় নিজ বাসায় মৃত্যুবরণ করেন।

## আরও দেখুন

* পঞ্চম জাতীয় সংসদ সদস্যদের তালিকা (১৯৯১)
* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:লক্ষ্মীপুর জেলার রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের সচিব
বিষয়শ্রেণী:বাংলাদেশী আইনজীবী
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
পাজিয়া ইউনিয়ন

**পাজিয়া ইউনিয়ন** হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।

## ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে মনোহরপুর ইউনিয়ন পরিষদ, মনিরামপুর, পূর্বে সুফলাকাটি ইউনিয় , দক্ষিণে মঙ্গলকোট ইউনিয়ন এবংপশ্চিমে কেশবপুর ইউনিয়ন অবস্থিত। এটি ১৭টি গ্রাম এবং ১৪টি মৌজা নিয়ে গঠিত হয়েছে।

## তথ্যসূত্র

বিষয়শ্রেণী:কেশবপুর উপজেলার ইউনিয়ন
সুফলাকাটি ইউনিয়ন

**সুফলাকাটি ইউনিয়ন** হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।

## গ্রামসমূহ
# সারুটিয়া
# কৃষ্ণনগর
# হাড়িয়াঘোপ
# কায়েমখোলা 
# নারায়নপুর 
# বেতিখোলা 
# কালিচরনপুর 
# সানতলা 
# কেসমত সানতলা 
# ময়নাপুর
# আড়ুয়া
# কলাগাছি 
# গৃধরনগর 
# কানাইডাঙ্গা 
# সুফলাকাটি 
# কাকবাধাল 
# ডহরী।

## তথ্যসূত্র

বিষয়শ্রেণী:কেশবপুর উপজেলার ইউনিয়ন
গৌরিঘোনা ইউনিয়ন

**গৌরিঘোনা ইউনিয়ন** হচ্ছে বাংলাদেশের খুলনা বিভাগের যশোর জেলার কেশবপুর উপজেলার একটি ইউনিয়ন।

## তথ্যসূত্র

বিষয়শ্রেণী:কেশবপুর উপজেলার ইউনিয়ন
ধীরাশ্রম রেলওয়ে স্টেশন

**ধীরাশ্রম রেলওয়ে স্টেশন** বাংলাদেশের ঢাকা বিভাগের গাজীপুর জেলার মহানগরীতে অবস্থিত একটি রেলওয়ে স্টেশন।

## ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে ** ধীরাশ্রম  রেলওয়ে স্টেশন** তৈরি করা হয়। ২০০৩ সালে কমলাপুর রেলওয়ে স্টেশন থেকে সরিয়ে এই রেলওয়ে স্টেশনে একটি ইনল্যান্ড কন্টেইনার ডিপো নির্মাণের পরিকল্পনা করা হয়। প্রকল্প বাস্তবায়নের জন্য রেলওয়ে স্টেশন এলাকার ১০০ একর জমি অধিগ্রহণ করা হয় যা ডেমরা-জয়দেবপুর ইস্টার্ন বাইপাসের নিকটে অবস্থিত। ২০০৭ সালে নতুন ইনল্যান্ড কন্টেইনার ডিপোর নির্মাণ ব্যয় ৪৫০ কোটি টাকা নির্ধারিত হয়। প্রকল্প বাস্তবায়নের জন্য বিনিয়োগকারী না পাওয়ায় ২০১৯ সালে পাবলিক প্রাইভেট পার্টনারশিপের অধীনে এটা নির্মাণের জন্য সরকার ডিপি ওয়ার্ল্ডের সাথে চুক্তি করে।

## অবস্থান
ধীরাশ্রম রেলওয়ে স্টেশন জয়দেবপুর জংশন রেলওয়ে স্টেশন ও টঙ্গী জংশন রেলওয়ে স্টেশন এর মাঝে অবস্থিত।

## পরিষেবা
ধীরাশ্রম  রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
*একতা এক্সপ্রেস
*পঞ্চগড় এক্সপ্রেস
*দ্রুতযান এক্সপ্রেস
*জামালপুর এক্সপ্রেস 
*সিরাজগঞ্জ এক্সপ্রেস   
*লালমনি এক্সপ্রেস
*রংপুর এক্সপ্রেস
*নীলসাগর এক্সপ্রেস
*কুড়িগ্রাম এক্সপ্রেস
*সিল্কসিটি এক্সপ্রেস
*ধুমকেতু এক্সপ্রেস
*পদ্মা এক্সপ্রেস
*বনলতা এক্সপ্রেস
*সুন্দরবন এক্সপ্রেস
*চিত্রা এক্সপ্রেস
*মৈত্রী এক্সপ্রেস
*বেনাপোল এক্সপ্রেস
*রাজশাহী এক্সপ্রেস
*তিস্তা এক্সপ্রেস
*অগ্নিবীণা এক্সপ্রেস
*ব্রহ্মপুত্র এক্সপ্রেস
*যমুনা এক্সপ্রেস
*হাওর এক্সপ্রেস
*মোহনগঞ্জ এক্সপ্রেস
*দেওয়ানগঞ্জ কমিউটার
*জামালপুর কমিউটার
*ভাওয়াল এক্সপ্রেস
*বলাকা কমিউটার
*মহুয়া এক্সপ্রেস            
*টাঙ্গাইল কমিউটার
*ঢাকা কমিউটার
*কালিয়াকৈর কমিউটার
*তুরাগ কমিউটার ও
*লোকাল ট্রেন।

## তথ্যসূত্র

বিষয়শ্রেণী:গাজীপুর জেলার রেলওয়ে স্টেশন
বিষয়শ্রেণী:গাজীপুর সদর উপজেলা
বিষয়শ্রেণী:১৮৮৫-এ চালু রেলওয়ে স্টেশন
ঢাকা ক্যান্টনমেন্ট রেলওয়ে স্টেশন

**ঢাকা ক্যান্টনমেন্ট রেলওয়ে স্টেশন** বাংলাদেশের ঢাকা বিভাগের ঢাকা জেলায় অবস্থিত ঢাকা সেনানিবাস সংলগ্ন একটি রেলওয়ে স্টেশন।

## পরিষেবা
ঢাকা ক্যান্টনমেন্ট রেলওয়ে স্টেশনে আন্তঃনগর ট্রেন গুলো যাত্রাবিরতি দেয় না। কয়েকটি মেইল ও কমিউটার ট্রেন এখানে যাত্রা বিরতি দেয়।

এই স্টেশন হতে ভারতের কলকাতা অভিমুখে মৈত্রী এক্সপ্রেস ও নিউ জলপাইগুড়ি অভিমুখে মিতালী এক্সপ্রেস ছেড়ে যায়।

## সেবা
ঢাকা সেনানিবাসে  মালপত্র আনানেওয়ার জন্য আর্মি স্পেশাল ট্রেন এই স্টেশন দিয়ে চলাচল করে।

## মৈত্রী এক্সপ্রেস
কলকাতা-ঢাকা চলাচলকারী মৈত্রী এক্সপ্রেস ট্রেনটি কলকাতার উদ্দেশ্যে এই ঢাকা ক্যান্টনমেন্ট স্টেশন থেকে ছেড়ে যায়।

## চিত্রশালা

Dhaka Cantonment Station Nameplate.jpg


## তথ্যসূত্র

বিষয়শ্রেণী:ঢাকার রেল পরিবহন
বিষয়শ্রেণী:ঢাকা জেলার রেলওয়ে স্টেশন
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকা সেনানিবাস
মং শৈ প্রু চৌধুরী

**মং শৈ প্রু চৌধুরী** বাংলাদেশের বোমাং সার্কেলের ১৪ তম রাজা এবং রাজনীতিবিদ। পাকিস্তান আমল এবং স্বাধীন বাংলাদেশে তিনি বিভিন্ন সময় সংসদ সদস্য ও মন্ত্রীর দায়িত্ব পালন করেন।

## জীবনী
মং শৈ প্রু চৌধুরী ১৯১৭ সালে ব্রিটিশ ভারতের বেঙ্গল প্রেসিডেন্সির পার্বত্য চট্টগ্রাম জেলার বান্দরবানে জন্মগ্রহণ করেন। তিনি শিক্ষাজীবনে সেন্ট প্ল্যাসিডস্ স্কুল এন্ড কলেজ ও স্কটিশ চার্চ কলেজে লেখাপড়া করেন। তিনি চট্টগ্রাম কলেজে ডিগ্রি লাভ করার জন্য ভর্তি হলেও পরবর্তীতে দ্বিতীয় বিশ্বযুদ্ধের সময় লেখাপড়া অসমাপ্ত রেখে সরকারি চাকরিতে যোগ দেন। তখন তিনি ম্যাজিস্ট্রেটের ক্ষমতাসম্পন্ন সমাজকল্যাণ কর্মকর্তা হিসেবে প্রায় ১৫ বছর দায়িত্ব পালন করেন।

১৯৫৯ সালে তিনি বোমাং সার্কেলের প্রধান তথা পার্বত্য চট্টগ্রামে মারমাদের খেতাবি রাজা হিসেবে নিযুক্ত হন। আইয়ুব খানের রাষ্ট্রপতিত্বকালে তিনি পূর্ব পাকিস্তানের প্রাদেশিক উপদেষ্টা পরিষদের সদস্য হিসেবেও দায়িত্ব পালন করেন। পাশাপাশি তিনি পার্বত্য চট্টগ্রাম শিক্ষা অনুসন্ধান কমিটি, উন্নয়ন কমিটি ও পুনর্বাসন কমিটির সদস্য ছিলেন। ১৯৬৫ তিনি কনভেনশন মুসলিম লীগের মনোনয়নে পূর্ব পাকিস্তান প্রাদেশিক পরিষদের সদস্য নির্বাচিত হন।

১৯৬৬ থেকে ১৯৬৯ সাল পর্যন্ত তিনি তৎকালীন পূর্ব পাকিস্তান সরকারের প্রাদেশিক মন্ত্রী হিসেবে দায়িত্ব পালন করেন। ১৯৭৫ সালে বাংলাদেশ কৃষক শ্রমিক আওয়ামী লীগের সময় তাকে নবগঠিত বান্দরবান জেলার গভর্নর ঘোষণা করা হয়েছিল। তিনি ১৯৮৬ সালে পার্বত্য বান্দরবান আসন থেকে বাংলাদেশ জাতীয় সংসদের সদস্য নির্বাচিত হন।

জীবনের শেষ দিকে তিনি দীর্ঘদিন শ্বাসকষ্টজনিত রোগে ভুগছিলেন। ১৬ জুন ১৯৯৬ সালে তিনি বাংলাদেশের বান্দরবানে বোমাং রাজবাড়ীতে মৃত্যুবরণ করেন। মৃত্যুকালে তিনি স্ত্রী, তিন পুত্র ও ছয় কন্যাসন্তান রেখে যান।

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:মারমা ব্যক্তি
বিষয়শ্রেণী:বাংলাদেশী বৌদ্ধ
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬৫-১৯৬৯
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:বান্দরবান জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
শন ডেভিস

**শন জেরার্ড ডেভিস** (; জন্ম: ১৫ অক্টোবর, ১৯৭৩) হারারে এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার ও কোচ। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৬ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শী ছিলেন **শন ডেভিস**।

## প্রথম-শ্রেণীর ক্রিকেট
১৯৯১-৯২ মৌসুম থেকে ১৯৯৫-৯৬ মৌসুম পর্যন্ত শন ডেভিসের প্রথম-শ্রেণীর খেলোয়াড়ী জীবন চলমান ছিল। ম্যাশোনাল্যান্ড অনূর্ধ্ব-২৪ দলের পক্ষে খেলার পর ম্যাশোনাল্যান্ডের পক্ষে প্রথম-শ্রেণীর ক্রিকেট খেলায় অংশ নেন তিনি। মাঝারিসারির আক্রমণধর্মী ব্যাটসম্যানের ভূমিকায় অবতীর্ণ হয়েছিলেন শন ডেভিস।

## আন্তর্জাতিক ক্রিকেট
১৯৯৬ সালের শুরুরদিকে সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন শন ডেভিস। ২৮ জানুয়ারি, ১৯৯৬ তারিখে অকল্যান্ডে স্বাগতিক নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ১৬ ফেব্রুয়ারি, ১৯৯৬ তারিখে হায়দ্রাবাদে ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

নিউজিল্যান্ডের বিপক্ষে স্টুয়ার্ট কার্লাইলকে সাথে নিয়ে বেশ বড় ধরনের জুটি গড়ে একদিনের খেলায় দলীয় রানকে স্ফীত করে তুলেন। এরফলে জিম্বাবুয়ে দল জয়লাভে সক্ষম হয়। যথাসম্ভব ফাঁক গলিয়ে বাউন্ডারি মারতে পছন্দ করতেন তিনি।

## অবসর
১৯৯৬ সালের শুরুতে জিম্বাবুয়ের পক্ষে আন্তর্জাতিক ক্রিকেটে অংশগ্রহণের পর খেলা থেকে অবসর গ্রহণ করেন। এরপর ইংল্যান্ডের ক্লাব ক্রিকেটে অংশ নেন। সারেভিত্তিক উইম্বলডন ক্রিকেট ক্লাবে খেলেন। এরপর, উইম্বলডনের কিংস কলেজে স্কুলের কোচ হিসেবে দায়িত্ব পালন করছেন।

## তথ্যসূত্র

## আরও দেখুন
* ইয়ান বুচার্ট
* ম্যালকম জার্ভিস
* ১৯৯৬ ক্রিকেট বিশ্বকাপ
* মনিকাল্যান্ড ক্রিকেট দল
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বনানী রেলওয়ে স্টেশন

**বনানী রেলওয়ে স্টেশন** বাংলাদেশের ঢাকা বিভাগের ঢাকা জেলার বনানীতে অবস্থিত  একটি রেলওয়ে স্টেশন।

## পরিষেবা
প্লাটফর্মহীন বনানী রেলওয়ে স্টেশনে কোন ধরনের আন্তঃনগর ট্রেন যাত্রা বিরতি দেয় না নির্দিষ্ট সংখ্যাক মেইল এক্সপ্রেস ছাড়া। 
তবে এখন থেকে সকল আন্তঃনগর ট্রেনের অগ্রিম টিকিট বিক্রি হয়।

## তথ্যসূত্র

বিষয়শ্রেণী:ঢাকা জেলার রেলওয়ে স্টেশন
বিষয়শ্রেণী:১৯৭৩-এ বাংলাদেশে প্রতিষ্ঠিত
তেজগাঁও রেলওয়ে স্টেশন

**তেজগাঁও রেলওয়ে স্টেশন** হচ্ছে বাংলাদেশের একটি রেলওয়ে স্টেশন যা ঢাকা জেলার  তেজগাঁওতে  অবস্থিত।

## অবকাঠামো
স্টেশনটিতে একটি প্ল্যাটফর্ম আছে। প্ল্যাটফর্মটি প্রায় চারদিক থেকেই খোলা। যাত্রীদের জন্য ১৫ আসনের একটি বিশ্রামাগার (দ্বিতীয় শ্রেণি) আছে। টিকিট কাটার জন্য মোট তিনটি কাউন্টার রয়েছে, যার মধ্যে দুটি পুরুষ এবং একটি মহিলা ও বিশেষ চাহিদাসম্পন্ন যাত্রীদের জন্য।

## সমালোচনা
দুর্বল অবকাঠামো, পর্যাপ্ত লোকবলের অভাব, দূষিত পরিবেশ এবং নিরাপত্তাহীনতার কারণে তেজগাঁও রেলওয়ে স্টেশন প্রায়ই সমালোচিত। গণমাধ্যমগুলোতে প্রকাশিত সংবাদ অনুযায়ী, চলন্ত ট্রেনে অধিকাংশ ছিনতাইয়ের ঘটনা তেজগাঁও রেলওয়ে স্টেশন এলাকায় ঘটছে।

## দুর্ঘটনা

* **০৬/১০/২০১৯:** বিকেল ৪টা ৪০ মিনিটে ঢাকা থেকে নোয়াখালীগামী একটি ট্রেন তেজগাঁও রেলওয়ে স্টেশন সংলগ্ন এলাকায় লাইনচ্যুত হয়। তবে এতে কোনো হতাহতের ঘটনা ঘটেনি।

## তথ্যসূত্র

## বহিঃসংযোগ

বিষয়শ্রেণী:ঢাকা জেলার রেলওয়ে স্টেশন
বিষয়শ্রেণী:১৮৯৫-এ চালু রেলওয়ে স্টেশন
বিষয়শ্রেণী:১৮৯৫-এ ব্রিটিশ ভারতে প্রতিষ্ঠিত
সৈয়দ আনোয়ার হোসেন

**সৈয়দ আনোয়ার হোসেন** (জন্ম ৫ নভেম্বর ১৯৪৭) একজন বাংলাদেশি ইতিহাসবিদ এবং বাংলা একাডেমির সাবেক মহাপরিচালক। তিনি দারুল ইহসান বিশ্ববিদ্যালয়ের সাবেক উপাচার্য এবং ডেইলি সান পত্রিকার প্রতিষ্ঠাতা সম্পাদক ছিলেন। শিক্ষা ও গবেষণায় বিশেষ অবদানের জন্য ২০১৯ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালের ১ মার্চ থেকে তিনি বিইউপিতে বঙ্গবন্ধু চেয়ার অধ্যাপক হিসেবে দায়িত্ব পালন করছেন।

## প্রারম্ভিক জীবন
সৈয়দ আনোয়ার ১৯৪৭ সালের ৫ নভেম্বর বগুড়ায় জন্মগ্রহণ করেন। তিনি ঢাকা বিশ্ববিদ্যালয়ের ইতিহাস বিভাগ থেকে প্রথম শ্রেণীতে প্রথম হয়ে স্নাতক ও স্নাতকোত্তর ডিগ্রি লাভ করেন। পরে কমনওয়েলথ বৃত্তি নিয়ে এডিনবরা বিশ্ববিদ্যালয় থেকে আন্তর্জাতিক ইতিহাস বিষয়ে এমএ এবং লন্ডন বিশ্ববিদ্যালয় থেকে ব্রিটিশ প্রশাসনিক ইতিহাসে পিএইচডি ডিগ্রি লাভ করেন। ১৯৮৭ থেকে ১৯৮৮ সাল পর্যন্ত তিনি ইউনিভার্সিটি অব ক্যালিফোর্নিয়ার ফুলব্রাইট ফেলো ছিলেন।

## কর্মজীবন
সৈয়দ আনোয়ার ১৯৭০ সালের ৩ আগস্ট ঢাকা বিশ্ববিদ্যালয়ের ইতিহাস বিভাগের শিক্ষক হিসেবে যোগদান করেন। ১৯৮৫ সালে তিনি পূর্ণ অধ্যাপক হন। ১৯৯৩ থেকে ১৯৯৬ সাল পর্যন্ত তিনি ইতিহাস বিভাগের চেয়ারম্যান ছিলেন। পরে ১৯৯৭ থেকে ২০০১ সাল পর্যন্ত বাংলা একাডেমির মহাপরিচালক হিসেবে দায়িত্ব পালন করেন। ২০০৪ থেকে ২০০৫ সাল পর্যন্ত তিনি তৎকালীন দারুল ইহসান বিশ্ববিদ্যালয়ের উপাচার্য ছিলেন।

২০১০ সালে ইংরেজি দৈনিক ডেইলি সান যাত্রা শুরু করলে তিনি এর প্রতিষ্ঠাতা সম্পাদক হিসেবে ২০১২ সাল পর্যন্ত দায়িত্ব পালন করেন। ২০১৪ সালের ১ জুলাই ঢাকা বিশ্ববিদ্যালয়ের অধ্যাপক হিসেবে অবসর গ্রহণ করেন। অবসরের পর থেকে তিনি সুপারনিউমারি অধ্যাপক হিসেবে একই বিশ্ববিদ্যালয়ে যুক্ত রয়েছেন।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বগুড়া জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা একাডেমির মহাপরিচালক
বিষয়শ্রেণী:বাংলাদেশী সম্পাদক
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী শিক্ষায়তনিক
বিষয়শ্রেণী:দারুল ইহসান বিশ্ববিদ্যালয়ের উপাচার্য
বিষয়শ্রেণী:বঙ্গবন্ধু চেয়ার অধ্যাপক
বিষয়শ্রেণী:বাঙালি লেখক
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:একুশে পদক বিজয়ী
বিষয়শ্রেণী:২১শ শতাব্দীর বাংলাদেশী ইতিহাসবিদ
বিষয়শ্রেণী:২০শ শতাব্দীর বাংলাদেশী ইতিহাসবিদ
মোনায়েম সরকার

**মোনায়েম সরকার** (জন্ম ৩০ মার্চ ১৯৪৫) একজন বাংলাদেশি রাজনীতিবিদ, কলাম লেখক ও গবেষক। ২০১৩ সালে বাংলা একাডেমি তাকে সম্মানসূচক ফেলোশিপ প্রদান করে।

## প্রারম্ভিক জীবন
মোনায়েম ১৯৪৫ সালের ৩০ মার্চ তৎকালীন ব্রিটিশ ভারতের কুমিল্লার দেবীদ্বারের ফতেহাবাদ গ্রামে জন্মগ্রহণ করেন। ১৯৬৭ সালে তিনি ঢাকা বিশ্ববিদ্যালয় থেকে ফলিত পদার্থ বিজ্ঞানে এম.এসসি. ডিগ্রি লাভ করেন। ছাত্রজীবনেই রাজনীতির সাথে জড়িত হন। এ সময় ছাত্র ইউনিয়ন, কমিউনিস্ট পার্টি ও ন্যাপের রাজনীতিতে উল্লেখযোগ্য ভূমিকা পালন করেন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি যুদ্ধে অংশ নেন।

## কর্মজীবন
মোনায়েম বাংলাদেশ আওয়ামী লীগের বিজ্ঞান ও প্রযুক্তি বিষয়ক সম্পাদক হিসেবে দায়িত্ব পালন করেন। এছাড়া বাংলাদেশ উদীচী শিল্পীগোষ্ঠী প্রতিষ্ঠায় গুরুত্বপূর্ণ ভূমিকা পালন করেন।

### গ্রন্থ ও গবেষণা
মোনায়েম রচিত ও সম্পাদিত গ্রন্থসমূহের মধ্যে রয়েছে:

* বাংলাদেশে বিপ্লবী গণতন্ত্রীদের উত্থান অনিবার্য (১৯৮৭) 
* বাংলাদেশ ও বঙ্গবন্ধু 
* রক্তমাখা বুক জুড়ে স্বদেশের ছবি (১৯৮২)
* বাঙালি জাতীয়তাবাদ ও গণতন্ত্র বিকাশে ঐক্য অপরিহার্য (১৯৯১) 
* ইতিহাসের আলোকে বাঙালি জাতীয়তার বিকাশ ও বঙ্গবন্ধু (১৯৯২) 
* জাতীয় বিকাশের মূলস্রোত বনাম তৃতীয় ধারা (১৯৯২)
* গণতন্ত্র প্রতিষ্ঠান বামপন্থীদের করণীয় (১৯৯২)
* বামপন্থীদের সঙ্কট ও বাংলাদেশের রাজনীতি (১৯৯৩)
* ভাষা আন্দোলন ও বঙ্গবন্ধু (১৯৯৪)
* মৃত্যুঞ্জয়ী মুজিব (১৯৯৫)
* বাংলাদেশের সংক্ষিপ্ত ইতিহাস (১৯৯৬)
* জাতীয় চার নেতা স্মারকগ্রন্থ (১৯৯৬)
* বাংলাদেশের মুক্তি সংগ্রামের ইতিহাস (যৌথভাবে) (১৯৯৭)
* স্বাধীনতার রজত জয়ন্তী স্মারকগ্রন্থ (১৯৯৭)
* শেখ মুজিব একটি লাল গোলাপ (১৯৯৮)
* বাঙালি বাংলাদেশ বঙ্গবন্ধু (২০০০)
* বহতা নদীর মত আওয়ামী লীগ (২০০০)
* বাঙালির কণ্ঠ (২০০১)
* একজন রাজনৈতিক কর্মীর প্রতিচ্ছবি (২০০৩)
* যুক্তফ্রণ্ট থেকে মহাজোট (২০০৭)
* জাগো বাঙালি কোন্ঠে সবায় (২০০৭)
* স্বাধীনতা বিরোধী চক্রের বিরুদ্ধে যুক্তফ্রণ্ট : চুয়ান্নর অভিজ্ঞতা (৫৪-র নির্বাচনের অপ্রকাশিত দলিল)
* জেগে ওঠার সময় এখনই (২০০৭)
* জীবন ও রাজনীতি (২০০৮)
* রাজনীতির চালচিত্র (২০০৮)
* বাংলাদেশের গণতন্ত্রায়ণের সমস্যা ও সম্ভাবনা (২০০৯)
* মোনায়েম সরকারের নির্বাচিত রাজনৈতিক রচনা (২০০৯)
* সর্বকালের সর্বশ্রেষ্ঠ বাঙালি (২০১০)
* বাঙালির ঐতিহ্য ও ভবিষ্যৎ (২০১০)
* বঙ্গবন্ধুর রাজনীতি ও শেখ হাসিনা (২০১১)
* বাংলাদেশের মূলধারার রাজনীতির সংকট ও সম্ভাবনা (২০১১)

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুমিল্লা জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী পুরুষ লেখক
বিষয়শ্রেণী:বাংলাদেশী গবেষক
গেন্ডারিয়া রেলওয়ে স্টেশন

**গেন্ডারিয়া রেলওয়ে স্টেশন** বাংলাদেশের ঢাকা বিভাগের ঢাকা জেলার গেন্ডারিয়া থানায় অবস্থিত একটি রেলওয়ে স্টেশন। ঢাকা-যশোর রেলপথ এই স্টেশন থেকেই শুরু হয়েছে।

## ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে ** গেন্ডারিয়া  রেলওয়ে স্টেশন**(Grand Area) তৈরি করা হয়। ঢাকা-যশোর রেলপথ নির্মাণের সময় এই স্টেশনটি পুনর্নির্মাণ করা হয়।

## পরিষেবা
গেন্ডারিয়া রেলওয়ে স্টেশন দিয়ে নারায়ণগঞ্জ কমিউটার ও কিছু লোকাল ট্রেন চলাচল করে।     
## তথ্যসূত্র

বিষয়শ্রেণী:ঢাকার রেল পরিবহন
বিষয়শ্রেণী:ঢাকা জেলার রেলওয়ে স্টেশন
বিষয়শ্রেণী:পুরান ঢাকা
বিষয়শ্রেণী:১৮৮৫-এ চালু রেলওয়ে স্টেশন
যোহন গুণসেকরা

**যোহন গুণসেকরা** (; জন্ম: ৮ নভেম্বর, ১৯৫৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতি মিডিয়াম কিংবা স্লো লেফট-আর্ম অর্থোডক্স বোলিং করতেন তিনি।

## খেলোয়াড়ী জীবন
১৯৮০-৮১ মৌসুম থেকে ১৯৮৬-৮৭ মৌসুম পর্যন্ত যোহন গুণসেকরা’র প্রথম-শ্রেণীর খেলোয়াড়ী জীবন চলমান ছিল। নালন্দা কলেজ কলম্বোর প্রাক্তন শিক্ষার্থী তিনি।

সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন যোহন গুণসেকরা। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১১ মার্চ, ১৯৮৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।

১৯৮২-৮৩ মৌসুমে একঝাঁক তরুণ খেলোয়াড়কে নিউজিল্যান্ডের বিপক্ষে সিরিজে খেলায় অংশগ্রহণের জন্যে মনোনীত করা হয়। অন্যতম খেলোয়াড় হিসেবে অংশ নিলেও এটিই তার একমাত্র আন্তর্জাতিক সিরিজে অংশগ্রহণ ছিল। স্যার রিচার্ড হ্যাডলি, ক্রিস কেয়ার্নস, ইয়ান চ্যাটফিল্ড ও মার্টিন স্নেডেনের ন্যায় বিশ্বমানের বোলিং আক্রমণে দিশেহারা হলেও উত্তরোত্তর প্রত্যেক ইনিংসেই তার খেলার মানের উত্তরণ ঘটতে থাকে।

ওয়েলিংটনে স্বাগতিক দলের বিপক্ষে সিরিজের দ্বিতীয় টেস্টের প্রথম ইনিংসে স্বর্ণালী মুহূর্ত উদ্‌যাপন করেন। চারটি ক্যাচ তালুবন্দী করে শ্রীলঙ্কান রেকর্ড গড়েন তিনি। পরবর্তীতে এক দশক পর হাসান তিলকরত্নে তার এ রেকর্ডের সমকক্ষ হয়েছিলেন।

## অবসর
বামহাতি ব্যাটসম্যান হিসেবে খেলতেন। একদিনের সিরিজে বেশ ভালো খেলা উপহার দিয়েছিলেন। তাসত্ত্বেও দল নির্বাচকমণ্ডলী তার উপর আস্থা রাখতে পারেননি।

## তথ্যসূত্র

## আরও দেখুন
* রজার বিজেসুরিয়া
* ললিত কালুপেরুমা
* সিংহলীজ স্পোর্টস ক্লাব
* শ্রীলঙ্কান টেস্ট ক্রিকেটারদের তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:নালন্দা কলেজের (কলম্বো) প্রাক্তন শিক্ষার্থী
গুরুতর অপরাধ দমন সংক্রান্ত জাতীয় সমন্বয় কমিটি

**গুরুতর অপরাধ দমন সংক্রান্ত জাতীয় সমন্বয় কমিটি** ছিল বাংলাদেশের তত্ত্বাবধায়ক সরকার কর্তৃক ২০০৭ সালে গঠিত একটি কমিটি যা দুর্নীতি ও অন্যান্য গুরুতর অপরাধ দমনের লক্ষ্যে প্রতিষ্ঠিত হয়েছিল। ২০০৬-০৮ বাংলাদেশী রাজনৈতিক সংকটের সময় তৎকালীন তত্ত্বাবধায়ক সরকার এই কমিটির মাধ্যমে দুর্নীতি ও অন্য গুরতর অপরাধ দমনে অভিযান পরিচালনা করে।

কমিটির চেয়ারম্যান হিসেবে দায়িত্ব পালন করেন তৎকালীন উপদেষ্টা মোহাম্মদ আবদুল মতিন এবং প্রধান সমন্বয়ক ছিলেন মাসুদ উদ্দিন চৌধুরী।

## সংগঠন
কেন্দ্রীয় কমিটির অধীনে মহানগর বা আঞ্চলিক কমিটি গঠন করা হয়। এসব কমিটির অধীনে প্রতিটি জেলায় সামরিক বাহিনী, আধাসামরিক ও বেসামরিক প্রশাসন থেকে লোকবল নিয়ে একটি করে টাস্কফোর্স গঠিত হয়। আঞ্চলিক কমিটিসমূহ অপরাধের সাথে যুক্ত ব্যক্তিদের তালিকা প্রণয়ন করে তাদের বিরুদ্ধে মামলা করে তদন্ত প্রতিবেদন জমা দিত যার প্রেক্ষিতে জাতীয় সমন্বয় কমিটি সিদ্ধান্ত গ্রহণ করে প্রসিকিউশন দলের মাধ্যমে আইনানুযায়ী ব্যবস্থা গ্রহণ করা হত। প্রসিকিউশন দলের বাইরে অভিযোগ গঠন ও বাছাই সেল নামে একটি করে দল দায়িত্ব পালন করতো যারা কোন ব্যক্তির বিরুদ্ধে প্রাপ্ত অভিযোগ যাছাই বাছাইয়ের কাজে নিয়োজিত ছিলো।

## তথ্যসূত্র

বিষয়শ্রেণী:বাংলাদেশ সরকার
রুক্মী

[থাম্ব|[বলরাম|বলরামের দ্বারা রুক্মীবধ|left]]

হিন্দু মহাকাব্য *[[মহাভারত]]* অনুযায়ী **রুক্মী** (সংস্কৃত ভাষা: रुक्मी) ছিলেন বিদর্ভের শাসক৷ রুক্মী ছিলেন মহারাজা ভীষ্মকের জ্যেষ্ঠপুত্র এবং রুক্মিণীর জ্যেষ্ঠ ভ্রাতা৷ হরিবংশমে উল্লেখ রয়েছে যে, রুক্মী কিমপুরুষ দ্রুম-এর কাছ থেকে যুদ্ধবিদ্যা সংক্রান্ত কলাকুশল শিক্ষালাভ করেন এবং পরশুরামের থেকে একাধিক দৈবাস্ত্র লাভ করেন৷ শ্রীকৃষ্ণ রুক্মিণীর ইচ্ছা অনুযায়ী তাঁকে বিদর্ভ রাজ্য থেকে অপহরণ করে বিবাহ করেন, যদিও রুক্মী তার ভগিনীর বিবাহ দিতে চেয়েছিলেন চেদীর মহারাজা শিশুপালের সহিত৷ রুক্মিণীকে অপহরণ কালে রুক্মী তাদের পথ আটকালে কৃষ্ণ তাঁকে পরাস্ত করেন কিন্তু কৃষ্ণ তাঁকে হত্যা করতে উদ্যত হলে সদ্যবিবাহিতা স্ত্রী রুক্মিণীর অনুরোধে তিনি রুক্মীকে ক্ষমা করে দেন৷ নিজের বিজয় স্বরূপ রুক্মীকে শাস্তি দিতে তিনি রুক্মীর মাথা মুণ্ডণ করে দেন৷ 

কৃষ্ণের এরূপ আচরণে অপমানিত হয়ে রুক্মী আর কখনো বিদর্ভ রাজ্যের রাজধানী কৌণ্ডণ্যপুর (পুরাতন কুণ্ডিণাপুরী) ফেরৎ যান নি৷ তিনি কুণ্ডিণাপুরীর আরো পশ্চিমে নিজের আরেকটি রাজধানী স্থাপন করেন ভোজকাটাতে (বর্তমান পিম্পরি চিঞ্চওয়াড়) এবং সেখান থেকেই রাজ্য শাসন করা শুরু করেন৷ রুক্মীর কন্যা রুক্মবতী কৃষ্ণের পুত্র তথা নিজ পিসতুতো ভ্রাতা প্রদ্যুম্নকে বিবাহ করেন৷ তাঁদের পুত্রসন্তানের নাম রাখা হয় অনিরুদ্ধ।

রুক্মী পরবর্তীকালে কৃষ্ণের মিত্রতা স্বীকার করলেও তার আত্মশ্লাঘার জন্য কৌরবপক্ষের দুর্যোধন বা পাণ্ডবপক্ষের অর্জুন কেউই রুক্মীকে বিশেষ পছন্দ করতেন না৷ উভয় পক্ষেরই অপছন্দ হওয়ার কারণে রুক্মী ও তার বিদর্ভ সেনা কুরুক্ষেত্রের যুদ্ধে কোনো পক্ষেই যোগদান না করে এই যুদ্ধ থেকে দূরে নিরপেক্ষ পরিস্থিতিতে ছিলেন৷

পাশা খেলায় বলরামের সাথে ছলনা করার জন্য বলরামের হাতে রুক্মীর মৃত্যু ঘটে৷

## তথ্যসূত্র

বিষয়শ্রেণী:মহাভারতের চরিত্র
চাষাঢ়া রেলওয়ে স্টেশন

থাম্ব|২৩১৩ নিয়ে চাষাঢ়া রেলওয়ে স্টেশনে নারায়ণগঞ্জ কমিউটার ট্রেন

**চাষাঢ়া রেলওয়ে স্টেশন** বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলায় অবস্থিত একটি রেলওয়ে স্টেশন।

## ইতিহাস
বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা। এসময় **চাষাঢ়া রেলওয়ে স্টেশন** তৈরি করা হয়।  পূর্বে এই চাষাঢ়া স্টেশন থেকে আদমজী রপ্তানি প্রক্রিয়াকরণ অঞ্চল পর্যন্ত রেলপথ ছিলো, যা এখন সড়কপথ হিসেবে ব্যবহৃত হয়ে আসছে।

## পরিষেবা
চাষাঢ়া রেলওয়ে স্টেশন দিয়ে নারায়ণগঞ্জ কমিউটার ও নারায়ণগঞ্জ লোকাল ট্রেন চলাচল করে।

## তথ্যসূত্র

বিষয়শ্রেণী:নারায়ণগঞ্জের রেল পরিবহন
বিষয়শ্রেণী:নারায়ণগঞ্জ জেলার রেলওয়ে স্টেশন
বিষয়শ্রেণী:১৮৮৫-এ চালু রেলওয়ে স্টেশন
শাহজাহান সাজু

**শাহজাহান সাজু** বাংলাদেশের জাতীয় পার্টির রাজনীতিবিদ ও নরসিংদী-৩ (শিবপুর) আসনের সাবেক সংসদ সদস্য।

## জন্ম ও প্রাথমিক জীবন
শাহজাহান সাজু নরসিংদী জেলার শিবপুর উপজেলার গিলাবেরস্থ গ্রামে জন্মগ্রহণ করেন।

## রাজনৈতিক ও কর্মজীবন
শাহজাহান সাজু নরসিংদী জেলা পরিষদ চেয়ারম্যান ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে নরসিংদী-৩ (শিবপুর) আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি একই আসন থেকে অংশ নিয়ে বাংলাদেশ জাতীয়তাবাদী দলের সাবেক মহাসচিব আব্দুল মান্নান ভূঁইয়ার কাছে পরাজিত হন।

## আরও দেখুন

* চতুর্থ জাতীয় সংসদ সদস্যদের তালিকা (১৯৮৮)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:নরসিংদী জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
নারায়ণগঞ্জ কমিউটার

**নারায়ণগঞ্জ কমিউটার** (ট্রেন নাম্বার-নারায়ণগঞ্জ কমিউটার: ১-১৬) বাংলাদেশ রেলওয়ে পরিচালিত একটি যাত্রীবাহী ট্রেন,  যা ঢাকা-নারায়ণগঞ্জ রেলপথে চলাচল করে।|পূর্বে কমলাপুর রেলওয়ে স্টেশন থেকে নারায়ণগঞ্জ রেলওয়ে স্টেশন পর্যন্ত নারায়ণগঞ্জ কমিউটার(ডেমু) ও নারায়ণগঞ্জ লোকাল চলাচল করলেও,১ আগস্ট ২০২৩ থেকে নারায়ণগঞ্জ লোকাল ট্রেনে কমিউটার ট্রেনের মত সুবিধা থাকায়,নারায়ণগঞ্জ লোকালকে কমিউটার করা হয় ও ডেমুর চলাচল বন্ধ করা হয়।

## রেলপথ
নারায়ণগঞ্জ কমিউটার মিটারগেজ রেলপথে চলাচলকারী একটি কমিউটার ট্রেন।

## যাত্রী
নারায়ণগঞ্জ থেকে ঢাকা সংযোগকারী এই ট্রেনটি এ অঞ্চলের মানুষের নিকট খুব জনপ্রিয়।       
## যাত্রাপথ
নারায়ণগঞ্জ কমিউটার ঢাকা-নারায়ণগঞ্জ-ঢাকা রেলপথে চলাচল করে এবং যাত্রাপথে থাকা স্টেশনগুলোতে যাত্রাবিরতি দেয়। 
## স্টেশন তালিকা
নারায়ণগঞ্জ কমিউটার যেসকল রেলওয়ে স্টেশন দিয়ে চলাচল করে, নিম্নে তা উল্লেখ করা হলো:
*কমলাপুর রেলওয়ে স্টেশন
*গেন্ডারিয়া রেলওয়ে স্টেশন
*শ্যামপুর বড়ইতলা রেলওয়ে স্টেশন
*পাগলা রেলওয়ে স্টেশন
*ফতুল্লা রেলওয়ে স্টেশন
*চাষাঢ়া রেলওয়ে স্টেশন
*নারায়ণগঞ্জ রেলওয়ে স্টেশন।
## সময়সূচি
বাংলাদেশ রেলওয়ের ৫২তম সময়সূচী অনুযায়ী, নারায়ণগঞ্জ কমিউটার নামে চলা ৮ জোড়া ট্রেনের সময়সূচি নিম্নোক্তঃ

## সম্পর্কিত নিবন্ধ
*বাংলাদেশের মেইল ও কমিউটার ট্রেনের তালিকা
*বাংলাদেশের আন্তঃনগর ট্রেনের তালিকা

## তথ্যসূত্র

বিষয়শ্রেণী:ঢাকার রেল পরিবহন
বিষয়শ্রেণী:নারায়ণগঞ্জের রেল পরিবহন
বিষয়শ্রেণী:বাংলাদেশের কমিউটার ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
মাঈন উদ্দিন ভূঁইয়া

**মাঈন উদ্দিন ভূঁইয়া** (১৫ অক্টোবর ১৯৪৮-১১ ফেব্রুয়ারি ২০১৫) বাংলাদেশের সাবেক কৃষি-উপমন্ত্রী, জাতীয় সংসদের হুইপ ও নরসিংদী-৫ (রায়পুরা) আসনের সংসদ সদস্য ছিলেন।

## জন্ম ও প্রাথমিক জীবন
মাঈন উদ্দিন ভূঁইয়া ১৫ অক্টোবর ১৯৪৮ সালে নরসিংদী জেলার রায়পুরা উপজেলার উওর মির্জানগর ইউনিয়নের হাটুভাঙ্গা গ্রামে জন্মগ্রহণ করেন। তার পিতার নাম মৃত জালাল উদ্দিন ভূঁইয়া। 

## রাজনৈতিক ও কর্মজীবন
মাঈন উদ্দিন ভূঁইয়া ছাত্র ইউনিয়ন দিয়ে রাজনীতি শুরু করে ১৯৭২ সালে ভাসানীর ন্যাশনাল আওয়ামী পার্টির সাংগঠনিক সম্পাদক ছিলেন। বিএনপির প্রতিষ্ঠালগ্নে তিনি কেন্দ্রীয় যুগ্মসম্পাদক হিসেবে দায়িত্ব পালন করেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের (বিএনপি) মনোনয়নে প্রথমবারের জন্য বিলুপ্ত ঢাকা-২৬ (বর্তমান নরসিংদী-৫ রায়পুরা) আসনের সাংসদ নির্বাচিত হন। ১৯৮৫ সালে তিনি জাতীয় পার্টিতে যোগদিয়ে ভাইস চেয়ারম্যান হিসেবে দায়িত্ব পান। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়নে পুনরায় সংসদ সদস্য নির্বাচিত হন। ১৯৮৬-১৯৯০ সাল পর্যন্ত তিনি জাতীয় সংসদের হুইপ ও কৃষি উপমন্ত্রী হিসেবে দায়িত্ব পালন করেন। ১৯৮৮-১৯৯০ সালে তিনি নরসিংদী জেলা পরিষদের প্রথম চেয়ারম্যান হিসেবে দায়িত্ব পালন করেন।

## মৃত্যু
মাঈন উদ্দিন ভূঁইয়া ১১ ফেব্রুয়ারি ২০১৫ সালে ঢাকা ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:নরসিংদী জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
ভীষ্মক

হিন্দুদের ধর্মগ্রন্থ ও মহাকাব্য মহাভারত অনুযায়ী **ভীষ্মক** (দেবনাগরী:भीष्मक) ছিলেন বিদর্ভের রাজা এবং কৃষ্ণের প্রথমা পত্নী রুক্মিণীর পিতা৷

ভীষ্মকের পুত্র রুক্মী ছিলেন রুক্মিণীর জ্যেষ্ঠ ভ্রাতা৷ তাঁর অন্য চার পুত্র হলেন রুক্মরথ, রুক্মবাহু, রুক্মকেশ ও রুক্মমালী৷

## পূর্বজন্ম
একদা একজন শিব ঠাকুরের ভক্ত ও মন্দিরের পূজারী বাস করতেন৷ তিনি প্রত্যেকদিন নিয়ম করে শিবের পদ পূজা করতেন৷ নিজের নিত্যপূজা শেষ করে মন্দির পরিষ্কার করে ও মূলফটক বন্ধ করে শিবের কাছে নিবেদিত ভোগপ্রসাদ নিয়ে সেই পূজারী প্রত্যেকদিন মন্দিরের বাইরে থাকা অপেক্ষারত কুকুরটিকে সেই প্রসাদ খাওয়াতেন৷ কুকুর যেহেতু আনুগত্যের প্রতীক তাই কুকুরটি পূজারির দেওয়া প্রসাদ খেয়ে তিনি ঘরে পৌঁছানো পর্যন্ত তার সঙ্গ দিতো৷ বহুদিন এরকম চলার পর কুকুরটির প্রতি পূজারীর বিশেষ স্নেহ জন্মায়৷

এক অমাবস্যার রাতে পূজারীটির মন্দিরের কাজে দেরি হয় এবং কাজ করে তিনি দ্রুত গতিতেই প্রসাদ নিয়ে মন্দির থেকে বেরিয়ে যান৷ এমতাবস্থায় ভুলবশত পূজারির পা কুকুরের গায়ে আঘাত করে৷ কুকুরে প্রতিবর্ত্মক্রিয়ার দরুন অমাবস্যার অন্ধকারে কোনোকিছু বোঝায় আগেই কুকুরটি পুরোহিতকে আঘাত করে বসে৷ পরে কৃতকার্যের কথা উপলব্ধি করে কুকুরটি লজ্জিত হয় এবং স্বেচ্ছায় দীর্ঘদিন না খেয়ে মন্দির সমূখেই প্রাণত্যাগ করে৷ বেশ কিছু বছর পর কুকুরটির স্মৃতিতে পূজারীও মারা যান৷ পরের জন্মে এই পূজারীই শিবভক্তি ও শ্রদ্ধার কারণে বিদর্ভ রাজ্যের রাজা ভীষ্মক রূপে জন্মলাভ করেন৷

## রুক্মিণীর শিবপাদপূজা
রাজা ভীষ্মকের পাঁচ পুত্র ও এককন্যা ছিলো, তার মধ্যে রুক্মী ছিলো জ্যেষ্ঠপুত্র৷ সূর্যদেব বিবস্বান পূর্বজন্মের কথা মাথায় রেখে রাজা ভীষ্মকের সাথে সাক্ষাৎ করতে এক ঋষির রূপ ধরে মর্তে অবতরণ করেন৷ রাজা ভীষ্মকও পূর্বজন্মের মতোই ঋষিকে দেখে বেশ আপ্লুত হন এবং সাদরে ঋষিকে স্বাগত জানান৷ রাজপ্রাসাদে নিয়ে গেলে রাজকন্যা রুক্মিণী ঋষির সেবায় নিজেকে নিয়োজিত করলে ঋষি তাঁকে শিবের আশীর্বাদ পাওয়ার জন্য শিবপাদপূজা করার পরামর্শ দেন৷ রুক্মিণী ঋষির কথা মতো শিবের জন্য মালা গেঁথে গন্ধচন্দন সহযোগে শিবের নিত্যপূজা শুরু করেন৷ পূজায় তুষ্ট হয়ে শিব তাঁকে বিষ্ণুর অবতার শ্রীকৃষ্ণের সাথে বিবাহ হওয়ার বর দেন৷ রাজা ভীষ্মক এই প্রস্তাবে সম্মতি দিলেও রুক্মী বাঁধ সাধেন, কারণ রাজনৈতিক কারণে তিনি রুক্মিণীর বিবাহ দিতে চান চেদীরাজ শিশুপালের সাথে৷ এখনো শিবের আশীর্বাদধন্য হতে বহু নারী শিব মন্দিরে শিবপাদপূজা করে থাকেন৷

## তথ্যসূত্র

বিষয়শ্রেণী:মহাভারতের চরিত্র
বিষয়শ্রেণী:বিদর্ভ
বিষয়শ্রেণী:ভাগবত পুরাণের চরিত্র
বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি
যশোর জেলার ইউনিয়ন পরিষদসমূহ

**যশোর জেলার ইউনিয়ন পরিষদসমূহ** হচ্ছে বাংলাদেশের বৃহত্তর খুলনা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। যশোর জেলায় মোট ৮টি উপজেলার ইউনিয়ন পরিষদ নিয়ে গঠিত হয়েছে। নিম্নে বিস্তারিত তালিকা উল্লেখ করা হল:

## অভয়নগর উপজেলা

* প্রেমবাগ ইউনিয়ন
* সুন্দলী ইউনিয়ন
* চলিশিয়া ইউনিয়ন
* পায়রা ইউনিয়ন
* শ্রীধরপুর ইউনিয়ন
* বাঘুটিয়া ইউনিয়ন
* শুভরাড়া ইউনিয়ন
* সিদ্ধিপাশা ইউনিয়ন

## বাঘেরপাড়া উপজেলা
* জহুরপুর ইউনিয়ন
* বন্দবিলা ইউনিয়ন
* রায়পুর ইউনিয়ন
* নারিকেলবাড়িয়া ইউনিয়ন
* ধলগ্রাম ইউনিয়ন
* দোহাকুলা ইউনিয়ন
* দরাজহাট ইউনিয়ন
* বাসুয়াড়ী ইউনিয়ন
* জামদিয়া ইউনিয়ন

## চৌগাছা উপজেলা
* ফুলসারা ইউনিয়ন
* পাশাপোল ইউনিয়ন
* সিংহঝুলী ইউনিয়ন
* ধুলিয়ানী ইউনিয়ন
* চৌগাছা ইউনিয়ন
* জগদীশপুর ইউনিয়ন
* পাতিবিলা ইউনিয়ন
*  হাকিমপুর ইউনিয়ন
* স্বরুপদাহ ইউনিয়ন
* নারায়নপুর ইউনিয়ন
* সুখপুকুরিয়া ইউনিয়ন

## ঝিকরগাছা উপজেলা
* গঙ্গানন্দপুর ইউনিয়ন
* মাগুরা ইউনিয়ন
* শিমুলিয়া ইউনিয়ন
* গদখালী ইউনিয়ন
* পানিসারা ইউনিয়ন
* ঝিকরগাছা ইউনিয়ন
* নাভারণ ইউনিয়ন
* নির্বাসখোলা ইউনিয়ন
* হাজিরবাগ ইউনিয়ন
* শংকরপুর ইউনিয়ন
* বাঁকড়া ইউনিয়ন

## কেশবপুর উপজেলা
* ত্রিমোহিনী ইউনিয়ন
* সাগরদাড়ী ইউনিয়ন
* মজিদপুর ইউনিয়ন
* বিদ্যানন্দকাটি ইউনিয়ন
* মঙ্গলকোট ইউনিয়ন
* কেশবপুর ইউনিয়ন
* পাজিয়া ইউনিয়ন
* সুফলাকাটি ইউনিয়ন
* গৌরিঘোনা ইউনিয়ন
* সাতবাড়িয়া ইউনিয়ন
* হাসানপুর ইউনিয়ন

## যশোর সদর উপজেলা
* হৈবতপুর ইউনিয়ন
* লেবুতলা ইউনিয়ন
* ইছালী ইউনিয়ন
* আরবপুর ইউনিয়ন
* উপশহর ইউনিয়ন
* কচুয়া ইউনিয়ন
* কাশিমপুর ইউনিয়ন
* চুড়ামনকাটি ইউনিয়ন
* চাঁচড়া ইউনিয়ন
* নরেন্দ্রপুর ইউনিয়ন
* নওয়াপাড়া ইউনিয়ন
* ফতেপুর ইউনিয়ন
* বসুন্দিয়া ইউনিয়ন
* রামনগর ইউনিয়ন
* দেয়ারা ইউনিয়ন

## মনিরামপুর উপজেলা
* কাশিমনগর ইউনিয়ন
* কুলটিয়া ইউনিয়ন
* খানপুর ইউনিয়ন
* খেদাপাড়া ইউনিয়ন
* চালুয়াহাটি ইউনিয়ন
* ঝাঁপা ইউনিয়ন
* ঢাকুরিয়া ইউনিয়ন
* দুর্বাডাঙ্গা ইউনিয়ন
* নেহালপুর ইউনিয়ন
* ভোজগাতি ইউনিয়ন
* মনিরামপুর ইউনিয়ন
* মনোহরপুর ইউনিয়ন
* মশ্বিমনগর ইউনিয়ন
* রোহিতা ইউনিয়ন
* শ্যামকুড় ইউনিয়ন
* হরিদাসকাটি ইউনিয়ন
* হরিহরনগর ইউনিয়ন

## শার্শা উপজেলা
* ডিহি ইউনিয়ন
* লক্ষণপুর ইউনিয়ন
* বাহাদুরপুর ইউনিয়ন
* বেনাপোল ইউনিয়ন
* পুটখালী ইউনিয়ন
* গোগা ইউনিয়ন
* কায়বা ইউনিয়ন
* বাগআঁচড়া ইউনিয়ন
* উলাশী ইউনিয়ন
* শার্শা ইউনিয়ন
* নিজামপুর ইউনিয়ন

## তথ্যসূত্র

বিষয়শ্রেণী:বাংলাদেশের স্থানীয় সরকার
পরমবীর চক্র (টিভি ধারাবাহিক)

***পরম বীর চক্র*** ভারতের সর্বোচ্চ সামরিক সম্মান, পরম বীর চক্র সাহসিকতার পুরস্কার বিজয়ীদের বাস্তব জীবনের চিত্রিত একটি ভারতীয় সিরিয়াল।

সিরিয়ালটি পরিচালনা করেছিলেন প্রখ্যাত চলচ্চিত্র পরিচালক চেতন আনন্দ, যিনি এর আগে *[[হকিকত (১৯৬৪-এর চলচ্চিত্র)|হাকীকাত]]* ( *[[হকিকত (১৯৬৪-এর চলচ্চিত্র)|১৯৬৪]]* ) এবং *হিন্দুস্তান কি কাসাম* (১৯৭৩) এর মতো যুদ্ধ বিষয়ক চলচ্চিত্র তৈরি করেছিলেন। ১৯৮৮ সালে দূরদর্শন চ্যানেলে এটি প্রথম প্রচারিত হওয়ার পর, দর্শকদের কাছে খুব প্রশংসিত হয়েছিল  ।  সিরিজের প্রথম পর্বে পুরস্কারের প্রথম প্রাপক, কুমায়ুন রেজিমেন্টের মেজর সোমনাথ শর্মা এর  জীবনকে চিত্রায়িত করা হয়। 

## পর্বের তালিকা

## আরও দেখুন

* 7 আরসিআর (টিভি সিরিজ) 
*  সংবিধান (টিভি সিরিজ) 
* সত্যমেব জয়তে (টিভি সিরিজ) 
* প্রধানমন্ত্রী (টিভি সিরিজ) 
* ভারতীয় ইতিহাস অবলম্বনে টেলিভিশন অনুষ্ঠানগুলি

## তথ্যসূত্র

## বহিঃসংযোগ

* 

বিষয়শ্রেণী:ডিডি ন্যাশনালের মৌলিক অনুষ্ঠান
সুধারানী রঘুপতি

**সুধারানী রঘুপতি** একজন উল্লেখযোগ্য ভারতীয় ধ্রুপদী নৃত্যশিল্পী। তিনি ১৯৮৮ সালে পদ্মশ্রী এবং ১৯৮৪ সালে কেন্দ্রীয় সংগীত নাটক আকাদেমি পুরস্কার পেয়েছিলেন। 

জীবিত প্রতিভা" হিসাবে প্রশংসিত, তিনি 1956 সাল থেকে ভারতে অভিনয় করেছেন এমন বিরল ভারতনাট্যম নৃত্যশিল্পীদের একজন। পুলকান ও ক্রুশ্চেভ, ইরানের শাহ, ইথিওপিয়ার সম্রাট, আফগানিস্তানের রাজা, জু লই, হো চি মিন প্রমুখ। পণ্ডিত জওহরলাল নেহেরু এবং ইন্দিরা গান্ধীর উদ্বোধনেও তিনি অভিনয় করেছেন।

## শিক্ষা
মহীশূর বিশ্ববিদ্যালয় থেকে দর্শন ও সমাজবিজ্ঞানে ডিগ্রি। কেপি কিতাপ্পা পিল্লাই, মার্কিন যুক্তরাষ্ট্র ভরতনাট্যম কৃষ্ণ রাও এবং মাইলাপোর গৌরী আমলের মতো প্রতিভাবান গুরুদের সাথে পড়াশোনা করেছিলেন। কার্ন্যাটিক সংগীতের তাঁর প্রশিক্ষণটি বেহালা অভিনেতা ডি সৌদিয়া এবং ভাইয়েগারা, বিদওয়ান মাদুরাই এন। কৃষ্ণনের অধীনে ছিল।

তিনি প্রথম ভারতীয় যিনি মার্কিন যুক্তরাষ্ট্রের ভার্জিনিয়ায় র‌্যান্ডল্ফ স্টেট উইমেনস কলেজে ভর্তি হন 1964-65 সালে। তিনি আন্তর্জাতিক ছাত্র হিসাবে স্পনসর ছিল। মার্থা গ্রাহাম বিশ্ব নাচ, থিয়েটার এবং আধুনিক নৃত্যে বিশেষ পারদর্শী। এটিই তিনি এলেনর স্ট্রুপ্পার কাছ থেকে শিখেছিলেন। এলেন সেন্ট ভিনসেন্টের কাছ থেকে পাশ্চাত্য সংগীত শিখেছিলেন।

প্রতিভাবান শিল্পী, ১৯৮১ সালের ডিসেম্বরে মানবাধিকার দিবস উপলক্ষে নিউইয়র্কের জাতিসংঘ সদর দফতরে তৎকালীন-সাধারণ সম্পাদক কার্ট ওয়াল্ডহাইমের আমন্ত্রণে তিনি পারফর্ম করার সুযোগ পান। তাঁর টেলিভিশন সিরিজ 'পরাদানজালি' প্রথম দূরদর্শনে 1981 সালে প্রচারিত হয়েছিল (13 টি পর্ব)। এটি ভরতনাট্যমের প্রশংসা এবং নাচের ক্ষেত্রে তাঁর অন্যতম গুরুত্বপূর্ণ অবদান।

## শো
তিনি বহু জাতীয় ও আন্তর্জাতিক সেমিনারে অংশ নিয়েছেন। এছাড়াও, তিনি বেশ কয়েকটি সাংস্কৃতিক দলের বোর্ডেও কাজ করেছেন। ১৯৯৯ থেকে ২০০২ সাল পর্যন্ত তিনি নয়াদিল্লিতে সংস্কৃতি সম্পদ ও প্রশিক্ষণ কেন্দ্রের সহ-সভাপতি ছিলেন। ডিসেম্বর মাসে, তিনি নিউইয়র্কের কোলগেট বিশ্ববিদ্যালয় কর্তৃক সিনিয়র টিচিং ফেলো অফ ইন্ডিয়ান স্টাডিজ হওয়ার গৌরব অর্জন করেছিলেন।

সুধারাণী রঘুপতি ১৯ 1970০ সালে প্রতিষ্ঠিত, "শ্রী পরধালয়" একটি চারুকলা ইনস্টিটিউট। তাঁর কোরিওগ্রাফি তাঁর রামায়ণ, কৃষ্ণ বন্দে জগৎ কুড়ুম, শক্তি প্রভম, বন্দে ঘুম উমসুধম, ameকমেভা না ধ্যম ও সংকর লোহা সংকর, শিলাপথিকারামের মতো নাটকের নাটকে ভালভাবে উপস্থাপিত হয়েছে। নয়াদিল্লির সাংস্কৃতিক সম্পদ এবং প্রশিক্ষণ কেন্দ্রটি তার রামায়ণ-বালাকান্দাথনের ভিডিও প্রদর্শন প্রস্তুত করেছে। এটি 1993 সালে কাঞ্চির শঙ্করাচার্য জয়েন্দ্র সরস্বতী স্বামীজি প্রকাশ করেছিলেন।

## পুরস্কার
তাঁর মর্যাদাপূর্ণ পুরস্কারগুলির মধ্যে রয়েছে পদ্মশ্রী (১৯৮৮), সংগীত নাটক আকাদেমি পুরস্কার (১৯৮৪), কলাইমণি (১৯৮১ - তামিলনাড়ু রাজ্য পুরস্কার), সপ্তগিরি সংঘ বিদ্বানমণি (১৯৯৬ - অন্ধ্র); কালাসিরি (১৯৯৯ - কর্ণাটক); উল্লেখযোগ্য হ'ল তেলুগু একাডেমি পুরস্কার। ইন্ডিয়ান ফাইন আর্টস সোসাইটি, চেন্নাই এবং শ্রী পার্থসারথি স্বামী সভা, চেন্নাই তাঁকে যথাক্রমে জানুয়ারী ২০০১ ও ২০০২ সালে কালা কালা সারথির উপাধিতে ভূষিত করে। তিনি নাটাল্য কালা চিকমণির উপাধি পেয়েছিলেন। শ্রী ললিতা কলা একাডেমী, মহীশূর তিনি স্বামীজি উপস্থাপিত শ্রী ললিতা কলা রত্ন পুরস্কারের প্রাপকও।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:১৯৪৪-এ জন্ম
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:ভরতনাট্যম নৃত্যশিল্পী